laion/Wikipedia-Exotic huggingface dataset:
ת'רי ריוורס

ת'רי ריוורס (באנגלית: Three Rivers - "שלושה נהרות") היא עיירה שנמצאת בפרובינציית אי הנסיך אדוארד, קנדה. עיירה זו הוקמה ב-28 בספטמבר 2018 לאחר מיזוג של 7 עיירות ואזורים לא מאוגדים סמוכים. מיזוג זה כלל 2 עיירות (מונטגיו וג'ורג'טאון) ו-5 עייריות כפריות (ברודנל, קרדיגן, עמק לורן, מונטגיו התחתונה ווליפילד). מדיה וקבצים בנושא ת'רי ריוורס בוויקישיתוף אתר האינטרנט הרשמי של ת'רי ריוורס (באנגלית) "Prince Edward Island Municipal Boundaries" (PDF). Prince Edward Island Communities, Land and Environment. 23 בדצמבר 2017. ארכיון (PDF) מ-2019-07-13. נבדק ב-29 בדצמבר 2017. {{cite web}}: (עזרה) Three Rivers, Prince Edward Island, Google Maps (באנגלית) "EC2018-586: Municipal Government Act Town of Three Rivers Establishment" (PDF). Government of Prince Edward Island Executive Council. 25 בספטמבר 2018. pp. 323–327. ארכיון (PDF) מ-2019-01-27. נבדק ב-27 באוקטובר 2018. {{cite web}}: (עזרה) Harmony Monthly Climate Averages, WorldWeatherOnline.com ערך זה הוא קצרמר בנושא יישובים בקנדה. אתם מוזמנים לתרום לוויקיפדיה ולהרחיב אותו.
אדמונדסטון

אדמונדסטון (באנגלית: Edmundston) היא עיר בפרובינציית ניו ברנזוויק שבקנדה. אדמונדסטון נמצאת כ-185 ק"מ מבירת הפרוביציה, פרדריקטון וכ-566.5 ק"מ מבירת קנדה, אוטווה. הטמפרטורה הממוצעת היא 21 מעלות צלזיוס. החודש הכי חם הוא יולי (17 מעלות צלזיוס). החודש הכי קר הוא ינואר (-16 מעלות צלזיוס). כמות המשקעים הממוצעת היא 1,443 מילימטרים בשנה. חודש יוני הוא החודש הגדום ביותר (189 מ"מ גשם), וחודש פברואר הוא החודש היבש ביותר (77 מ"מ גשם). אדמונדסטון נמצאת ליד הכבישים 2‏, B5‏, 120 ו-144. בנוסף, שדה התעופה אדמונדסטון (אנ') נמצא בסמוך לעיר. מדיה וקבצים בנושא אדמונדסטון בוויקישיתוף אתר האינטרנט הרשמי של אדמונדסטון New Brunswick (Canada): Province, Major Cities & Towns - Population Statistics, Maps, Charts, Weather and Web Information, www.citypopulation.de Edmundston, Google Maps (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקנדה. אתם מוזמנים לתרום לוויקיפדיה ולהרחיב אותו.
פרינס אלברט (ססקצ'ואן)

פרינס אלברט (באנגלית: Prince Albert) היא עיר בפרובינציית ססקצ'ואן שבקנדה. היא נקראת על שמו של אלברט, נסיך סקסה-קובורג-גותה. אדמונדסטון נמצאת כ-308 ק"מ מבירת הפרוביציה, רג'יינה וכ-2,276 ק"מ מבירת קנדה, אוטווה. אדמונדסטון נמצאת ליד הכבישים 2‏, 3‏, 55 ו-302. בנוסף, שדה התעופה פרינס אלברט (אנ') נמצא בסמוך לעיר. מדיה וקבצים בנושא פרינס אלברט בוויקישיתוף אתר האינטרנט הרשמי של פרינס אלברט פרינס אלברט, באתר אנציקלופדיה בריטניקה (באנגלית) Saskatchewan (Canada): Province & Major Cities - Population Statistics, Maps, Charts, Weather and Web Information, www.citypopulation.de Prince Albert, Google Maps (באנגלית) ערך זה הוא קצרמר בנושא יישובים בקנדה. אתם מוזמנים לתרום לוויקיפדיה ולהרחיב אותו.
Piece by Piece

Piece by Piece (בעברית: חתיכה אחר חתיכה) הוא אלבומה השביעי של הזמרת קלי קלרקסון, אשר יצא ב-27 בפברואר 2015 על ידי חברת התקליטים תקליטי RCA. זהו גם אלבומה האחרון עם תקליטי RCA לאחר שעברה לאטלנטיק רקורדס שנה לאחר מכן. עם יציאתו נכנס האלבום אל המקום הראשון במצעד הבילבורד 200. קלרקסון שיתפה פעולה עם המפיק גרג קורסטין אשר היה גם בין המפיקים של אלבומיה הקודמים, ג'ס שטקין, ג'ייסון הלברט ועוד. קלרקסון הייתה שותפה לכתיבת מספר שירים באלבום אך היא קיבלה שירים ממספר כותבים כמו הזמרים סיה וג'סטין טרנר. בהשראת אלבומה הקודם קלרקסון רצתה שכל השירים באלבום ירגישו כאילו הם נלקחו מסרט קולנוע משלה והוא שואב השראה מפסקולים כמו Cruel Intentions ו-Love Actually ומהמוזיקאי ג'וזף טרפנס. האלבום הוא אלבום קונספט אשר מספר סיפור אשר משלב נושאים כמו שיברון לב, מאבקים אישיים, שלום והעצמה. מבחינה מוזיקלית האלבום הוא אלבום אלקטרו-פופ, פופ-תזמורת, פאוור-פופ, ו-EDM, מה שבעם סימל את ההתרחקות שלה מז'אנר הפופ-רוק שאפיין אותה באלבומים קודמים. האלבום זכה לביקורות חיוביות מהמבקרים אשר שיבחו בעיקר את היכולות הווקאליות של קלרקסון, סדר השירים באלבום וההפקה שלו. האלבום ושיריו העניקו לקלרקסון 3 מועמדויות לפרס הגראמי. האלבום עצמו היה מועמד לפרס "אלבום הפופ עם הביצועים הווקאלים הטובים ביותר" ובכך שברה קלרקסון שיא בתור האמן שהיה מועמד הכי הרבה פעמים לקטגוריה זה. בנוסף שיר הנושא והשיר "Heartbeat Song" היו מועמדים לפרס "ביצוע הסולו הטוב ביותר בשיר פופ". האלבום הגיע למקום הראשון בארצות הברית ובכך הפך לאלבום השלישי שלה לעשות זאת. בנוסף הוא גם הגיע לעשירייה הפותחת במדינות רבות בעולם ביניהם באוסטרליה, קנדה ואירלנד. הסינגל הראשון מהאלבום "Heartbeat Song" נכנס לעשירייה הפותחת בבריטניה ונהיה לשיר ה-9 שלה לעשות זאת. הסינגל השני מהאלבום היה השיר "Invincible" אך הוא זכה להצלחה פחותה ביחס לסינגל הקודם. הסינגל האחרון מהאלבום היה שיר הנושא אשר הגיע למקום ה-8 בארצות הברית ונהיה לשיר ה-11 שלה להיכנס לעשירייה הפותחת במדינה. על מנת לקדם את האלבום יצאה לסיבוב ההופעות "Piece by Piece Tour" אשר התחיל ב-11 ביולי 2015 והסתיים ב-4 במרץ 2016. בהמשך גם יצאה גרסת רמיקסים של האלבום בשם Piece by Piece Remixed אשר כללה 10 רמיקסים לשירי האלבום. אתר האינטרנט הרשמי של Piece by Piece (באנגלית) מידע על האלבום Piece by Piece באתר MusicBrainz מידע על האלבום Piece by Piece באתר AllMusic האלבום Piece by Piece באתר Discogs האלבום Piece by Piece באתר ספוטיפיי האלבום Piece by Piece באתר דיזר האלבום Piece by Piece באתר אפל מיוזיק האלבום Piece by Piece באתר טיידל כריס דה-סטפנו, ג'ייסון הלברט, גרג קורסטין, אריק אולסון, ג'סי שטקין אלקטרו-פופ, פופ-תזמורת, פאוור-פופ, EDM Kelly Clarkson, Billboard
אעתכאף

אעתכּאף (בערבית: اعتكاف) הוא מנהג אסלאמי המורכב מתקופה של שהייה במסגד במשך מספר מסוים של ימים, שבה מתמקדים בעבודת האל ובהתרחקות מענייני העולם. המשמעות המילולית של המילה מרמזת על דבקות והצמדות למשהו, או שהיה באופן קבוע בדבר מסוים. 'משהו' זה לרוב כולל ביצוע תפילות רשות, קריאת הקוראן ולמידת חדית'. מדיה וקבצים בנושא אעתכאף בוויקישיתוף מידע על اعتكاف בקטלוג הספרייה הלאומית I'tikaf, Al-Islam.org (באנגלית) (ארכיון) Shalimar Islamic Centre, shalimarislamiccentre.ca (ארכיון) ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
יחסי בוסניה והרצגובינה – יפן

יחסי בוסניה והרצגובינה–יפן הם היחסים הדיפלומטיים בין בוסניה והרצגובינה לבין יפן. שתי המדינות כוננו יחסים דיפלומטיים ראשוניים ב-9 בפברואר 1996. לפני עצמאותה של בוסניה והרצגובינה, הייתה היא חלק מהרפובליקה הפדרלית הסוציאליסטית של יוגוסלביה. יוגוסלביה מנתה שש רפובליקות שונות: בוסניה והרצגובינה, מקדוניה הצפונית, קרואטיה, סלובניה, מונטנגרו וסרביה. הרפובליקה החזקה והדומיננטית ביותר הייתה סרביה. לאחר פרישתן של סלובניה, קרואטיה ומקדוניה הצפונית מהפדרציה, פרישתן של שאר המדינות הייתה קרובה מתמיד. פרישתן של הרפובליקות לא התקבלו בעין יפה מהצד הסרבי השמרני. כוחות סרביה וכוחות יוגוסלביה עצמה החלו בשתי מלחמות נגד קרואטיה וסלובניה (מלחמת עשרת הימים בסלובניה ומלחמת העצמאות של קרואטיה בקרואטיה). הפרישה המקדונית מהאיחוד התקבלה ללא לחימה מהצד היוגוסלבי. משנת 1992 עד שנת 1995 בוסניה והרצגובינה נחלה מלחמות רבות בינה לבין יוגוסלביה ככלל וסרביה בפרט. אוכלוסיית בוסניה והרצגובינה היא מעורבת, חלק מהעם הוא סרבי, חלק קרואטי וחלק בוסניאקי וכתוצאה מכך נוצרה מלחמת אזרחים בבוסניה והרצגובינה, הבוסנים והקרואטים קראו לבוסניה והרצגובינה להתנתק מיוגוסלביה, ואילו הסרבים טענו ההפך. במהלך המלחמה, היפנים הפצירו גם בבוסניה והרצגובינה, לפרוש מן יוגוסלביה וכתוצאה מכך שלחו סיוע צבאי לבוסניה והרצגובינה במהלך מלחמת בוסניה. מלחמת בוסניה נגמרה עקב חתימת הסכם דייטון. ההסכם אומר כי בוסניה והרצגובינה תקבלנה עצמאות וניתוק מיוגוסלביה, אך, שטחה יחולק לשתי ישויות שונות: חלק אחד סרבי (רפובליקה סרפסקה) וחלק אחד בוסניאקי-קרואטי (הפדרציה של בוסניה והרצגובינה). יפן הייתה מהמדינות הראשונות המכירות בעצמאותה של בוסניה והרצגובינה. ב-23 בינואר 1995 יפן הכירה רשמית בבוסניה והרצגובינה כמדינה. יפן סייעה רבות לבוסניה והרצגובינה באיחוי השסע האתני בין העם בבסוניה והרצגובינה, על ידי מתן תמיכה פוליטית וכלכלית כולל שיתוף פעולה לגיבוש השלום וצירוף בוסניה והרצגובינה כחברת ליבה במועצה ליישום השלום. ביפן גרים 36 אזרחים מבוסניה והרצגובינה (יוני 2017.) בבוסניה והרצגובינה מתגוררים 30 אזרחים יפניים (אוקטובר 2017). הייצוא היפני מבוסניה והרצגובינה עמד על 360 מיליון ין (2017), ואילו הייבוא היפני מבוסניה והרצגובינה עומד על כ-140 מיליון ין (2017). יפן מיוצגת בבוסניה והרצגובינה על ידי שגרירותה שבסרייבו, בירת בוסניה והרצגובינה. בוסניה והרצגובינה מיוצגת על ידי שגרירותה שבטוקיו, בירת יפן. מדיה וקבצים בנושא יחסי בוסניה והרצגובינה – יפן בוויקישיתוף Japan-Bosnia and Herzegovina Relations (Basic Data), Ministry of Foreign Affairs of Japan (באנגלית) Friendly TiesbetweenJapan and Bosnia & Herzegovina Embassy of Japan in Bosnia and Herzegovina, www.bosnia.emb-japan.go.jp Embassy of Bosnia and Herzegovina in Japan, www.facebook.com EMBASSY OF BOSNIA AND HERZEGOVIA IN TOKYO, JAPAN
אולף (לשבור את הקרח)

אולף (באנגלית: Olaf) הוא דמות בדיונית מהזיכיון "לשבור את הקרח" של חברת וולט דיסני. אולף מוצג לראשונה בסרט "לשבור את הקרח" (2013) כאיש שלג שהאחיות אנה ואלזה יצרו בילדותן. הוא חוזר כדמות מואנשת בהמשך הסרט בזמן שאנה מחפשת אחר אחותה שברחה, בתקווה להשיב את הקיץ לממלכה. אלזה יצרה את אולף מחדש בעת שהפכה את ארנדל לאזור אסון חורפי בטעות. אולף עוזר לאנה ולקריסטוף לאתר את אלזה ומצטרף למסעם כל הדרך חזרה לממלכה, שם הוא נותר חלק מחייהן של האחיות וחוזר בסרט "לשבור את הקרח 2" (2019). אולפני דיסני ערכו ניסיונות ראשונים לעבד את "מלכת השלג" מאת הנס כריסטיאן אנדרסן כבר בשנת 1943, אז שקל וולט דיסני להפיק סרט תיעודי על חייו של המחבר. עם זאת התברר שהסיפור ודמויותיו היו סמליות מדי והציבו בעיות בלתי פתירות בפני דיסני והאנימטורים. בהמשך ניסו בכירים אחרים בדיסני לעבד את הסיפור לקולנוע, אך כל הצעותיהם נגנזו בשל בעיות דומות. בשנת 2008 הגיש כריס באק לדיסני את גרסתו שלו לסיפור, שנקראה "אנה ומלכת השלג" ותוכננה כהפקה בהנפשה מסורתית. גרסה זו הייתה "שונה לחלוטין" מ"לשבור את הקרח"; עלילתה הייתה נאמנה יותר בהרבה לסיפור המקורי ודמותו של אולף הייתה אף היא שונה לחלוטין, כאשר תפקידו היה דומה יותר לשל מרשמלו (איש השלג הענק מהסרט הסופי). עם זאת, הפרויקט בוטל בשנית בתחילת 2010. ב-22 בדצמבר 2011 הודיעה דיסני כי הסרט יקרא "Frozen" ויִצא ב-27 בנובמבר 2013, וכי הופקד עליו צוות שונה מהניסיונות הקודמים. התסריט החדש, שעשה שימוש ב"אותו קונספט אבל עם שכתוב מוחלט", הביא סוף סוף פתרון לבעיה המתמשכת עם סיפורו של אנדרסן בכך שאנה ואלזה הוצגו כאחיות. ג'וש גד, שחקן מועמד לפרס טוני שהתפרסם בזכות גילום קנינגהאם הזקן במחזמר "ספר המורמונים" (שבמקרה נכתב על ידי רוברט לופז, השותף לכתיבת פסקול "לשבור את הקרח"), לוהק לתפקידו של אולף. בהמשך ציין גד שקבלת תפקיד בסרט דיסני הייתה מעין "חלום שהתגשם" עבורו, מאחר שהוא תמיד חיבב את סרטי החברה באופן כללי ואת ההפקות המונפשות בפרט. "גדלתי בזמן תור הזהב השני של אולפני ההנפשה, שבו כל סרט שיצא היה אירוע בפני עצמו - 'בת הים הקטנה', 'היפה והחיה', 'אלאדין', 'מלך האריות'," הוא אמר. גד התרשם מאופן גילומם של תפקידי הסיידקיקס הקומיים כגון טימון ופומבה ב"מלך האריות" והג'יני ב"אלאדין" והציב לעצמו את המטרה לגלם דמויות מסוג זה כבר בצעירותו: "אני זוכר איך אמרתי, 'אני רוצה לעשות את זה יום אחד. ממש רוצה לעשות את זה'," סיפר גד. לשבור את הקרח (2013) קדחת הקרח (2015) הנסיכה סופיה הראשונה (2016) לשבור את הקרח - ההרפתקה של אולף (2017) לשבור את הקרח 2 (2019) היה היה איש שלג (2020) אולף מציג (2021) מדיה וקבצים בנושא אולף בוויקישיתוף אולף, ברשת החברתית פייסבוק ערך זה הוא קצרמר בנושא סרטים ובנושא קולנוע. אתם מוזמנים לתרום לוויקיפדיה ולהרחיב אותו.
ריינהרד השלישי, רוזן הנאו

ריינהרד השלישי רוזן הנאו (בגרמנית: Graf Reinhard III. von Hanau‏; 22 באפריל 1412 – 20 באפריל 1452) היה רוזן הנאו משנת 1451 ועד מותו. הוריו היו הרוזן ריינהרד השני מהנאו ואשתו קתרינה מנסאו-בילשטיין. בשנת 1434, כשעוד אביו היה בחיים, כשאחותו שנתאלמנה מנישואיה הראשונים עם הרוזן תומאס השני מריינק, נישאה בשנית עם הרוזן וילהלם השני מהנברג-שלוזינגן, השתלט ריינהרד על האופטרופסות של ילדיה הראשונים. כשמת אביו בשנת 1451, הוא ירש את מקומו כרוזן הנאו. עם זאת, לאחר עשרה חודשים הוא מת. ובמהלך שלטונו הקצר לא קרה שום דבר ראוי לציון. ריינהרד השלישי מת ב-20 באפריל 1452 בהיידלברג. הוא נסע להיידלברג לטיפול אצל מומחה באוניברסיטת היידלברג. הוא נקבר בכנסיית סנט מרי בהנאו. במשך 200 השנים הבאות, כל, כל רוזני הנאו, היו קטינים כאשר הם ירשו את המחוז ומתו קודם שהגיעו לגיל שלושים. פרט לריינהרד הרביעי. דפוס זה התחיל בריינהרד השלישי וחזר על פני תשעה דורות. חתיכת אמנות גותיות מאוחרת בוורת' אם מיין מסביבות 1485–1490 במקורה מכנסיית סנט מרי בהנאו - מתארת את הרוזן פיליפ הצעיר ואבות אבותיו, כולל ריינהרד השלישי ואשתו. מכיוון שתמונה זו צוירה ארבעים שנים לאחר מותו של ריינהרד, סביר להניח שהיא אינה מדויקת במיוחד. ריינהרד השלישי התחתן ב-11 ביולי 1446 עם מרגרט, רוזנת פלטין מונסבאך (2 במרץ 1432 – 14 בספטמבר 1457). ונולדו להם שני ילדים: פיליפ הראשון (1449–1500); מרגרט (1452 - 14 במרץ 1467), נתארסה לפיליפ מאפשטיין, ומתה קודם הנישואין. מדיה וקבצים בנושא ריינהרד השלישי, רוזן הנאו בוויקישיתוף Ernst J. Zimmermann, Hanau Stadt und Land, 3rd ed., Hanau, 1919, reprinted 1978, p. 98
פלסיוזאוריים

פלסיוזאוריים (שם מדעי: Plesiosauridae) היא משפחה של זוחלים ימיים נכחדים, בני קבוצת הפלסיוזאורודים שחיו רק בתור היורה, לפני 199 עד 145 מיליון שנה מזמננו. יצורים אלה חיו בימים ובאוקיינוסים ברחבי העולם, בעיקר סביב מימי אירופה. משפחה זו הוגדרה ב-1825 בידי החוקר האנגלי ג'ון אדוארד גריי וקיבלה את שמה מהסוג פלסיוזאורוס. מחקרים שונים שייכו למשפחה זו רק את הסוג פלסיוזאורוס, בעוד מחקרים אחרים השאירו סוגים דומים במשפחה. במראם הזכירו בני המשפחה את האלאסמוזאוריים מהקרטיקון והם דמו להם בצוואר הארוך, הסנפירים הארוכים דמויי המשוטים והראש הקטן. ככל הנראה היו הפלסיוזאוריים אוכלי דגים שבדומה לכלבי ים עלו לחוף למנוחה או לרבייה. Eretmosaurus Hydrorion Leurospondylus? Plesiopterys פלסיוזאורוס (Plesiosaurus) אטנבורוזאורוס (Attenborosaurus) מדיה וקבצים בנושא פלסיוזאוריים בוויקישיתוף פלסיוזאוריים, באתר GBIF (באנגלית)
My Sharona

My Sharona הוא סינגל שבוצע על ידי להקת הנאק. השיר יצא לאור בשנת 1979. כשדאג פייגר סולן להקת הנאק היה בן 25, הוא שהה בחנות בגדים בלוס אנג'לס, והכיר שם נערה יהודייה בת 17 בשם שרונה אלפרין, שעבדה בה כמוכרת. פייגר והנערה היו בקשר זוגי במשך ארבע שנים, והוא כתב עליה את השיר My Sharona, בעזרתו של גיטריסט הלהקה ברטון אוור. השיר נכתב לאחר שהתאהב בה, אך טרם היו בקשר זוגי. לדבריו, השיר נכתב מנקודת מבט של בן 14. השיר דורג במקום הראשון במצעד בילבורד הוט 100. במצעד הסינגלים הבריטי דורג השיר במקום השישי. להצלחה זכה גם באוסטרליה וקנדה. במצעד של כל הזמנים שערך הבילבורד (1958 עד 2018) דורג השיר במקום ה-95. My Sharona היה חלק מפסקולי הסרטים "מציאות נושכת" שיצא בשנת 1994, "Rocket Man" משנת 1997, ו"כולם רוצים את זה" משנת 2016. השיר זכה לחידוש על ידי להקת האמרפול השוודית בשנת 2009. במהלך מגפת הקורונה בשנת 2020 זכה השיר לפרודיות רבות על בסיס החריזה בין שרונה וקורונה. במרץ 2020 ביצעו חברי הלהקה הנותרים ביצוע פארודי חדש לשיר שפזמונו "Bye Corona". מידע על היצירה "My Sharona" באתר מיוזיק בריינז גרסאות נוספות ל"My Sharona" באתר SecondHandSongs סוזאן קמפוס, In 1979 a Hit Song Made This Future L.A. Real Estate Agent a Pop Culture Icon, באתר לוס אנג'לס מגזין, 11 ביוני 2019 יוסי חרסונסקי, עיון ביקורת, באתר חרסונסקי מיוסיק ריצ'רד ליביי, 'My Sharona,' Revealing A Knack for Current Affairs?, באתר וושינגטון פוסט, 17 באפריל 2005 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) the hot 100 Week of September 22, 1979, באתר בילבורד MY SHARONA, באתר official charts Hot 100 turns, באתר בילבורד
לפטוקלידיים

לפטוקלידיים (שם מדעי: Leptocleididae) היא משפחה של זוחלים ימיים נכחדים מסדרת הפלזיוזאורים. הם חיו ברחבי הימים הרדודים בעולם במשך הקרטיקון התחתון (מהברמיאן עד האלביאן). מיני המשפחה היו קטני ממדים ולחלק מהסוגים כמו הלפטוקלידוס, היה צוואר קצר בהרבה ממרבית הפלסיוזאורודים שהתאפיינו בצוואר ארוך וראשיהם היו משולשים עם לסתות בעלות שיניים ארוכות דמויות מחטים שבלטו מחוץ לפיהם. היו להם סנפירים ארוכים ורחבים והם כנראה יכלו לעלות ליבשה לנוח ולהתרבות. משפחה זו נחשבת לקרובה לפוליקוטיליים שהיו בעלי לסתות ארוכות וסנפירים דמויי משוטים. מיני משפחות אלה הותאמו לציד דגים וסילוניות במים רדודים. Brancasaurus Hastanectes? לפטוקלידוס (Leptocleidus) Nichollssaura? אומונזאורוס (Umoonasaurus)? Vectocleidus מדיה וקבצים בנושא לפטוקלידיים בוויקישיתוף לפטוקלידיים, באתר האנציקלופדיה של החיים (באנגלית) לפטוקלידיים, באתר GBIF (באנגלית)
זרם הקרח אוונס

זרם הקרח אוונס (באנגלית: Evans Ice Stream) הוא זרם קרח גדול, המנקז את ארץ אלזוורת', שבאנטארקטיקה. זרם הקרח נשפך אל חלקו המערבי של מדף הקרח רון, בין כף זומברג ומעלה הקרח פאולר. קרחון מילס זורם במקביל לזרם הקרח אוונס, מדרום מערב לו. זרם הקרח צולם לראשונה ב-5 בפברואר 1974 בתמונות של לווין לנדסאט. שמו של זרם הקרח ניתן לו על ידי הוועדה המייעצת לשמות אנטארקטיים של בריטניה. זרם הקרח נקרא על שמו של סטנלי אוונס (Stanley Evans) פיזיקאי בריטי, אשר בשנת 1961 פיתח מנגנון הד רדיו, לבדוק ממטוסים את עומקם של כיפות קרח וקרחונים; כמו כן הוא חקר מהאוויר את מדף הקרח בראנט בין השנים 1956–1957. • Ashmore, David & Bingham, Robert G & Hindmarsh, Richard. (2012), Mapping in situ radar absorption within Evans Ice Stream, West Antarctic, Annals of Glaciology, 67, 29-38, doi: 10.3189/2014AoG67A052. • C.J. van der Veen, Johannes Oerlemans, Dynamics of the West Antarctic Ice Sheet: Proceedings of a Workshop held in Utrecht, May 6 - 8, 1985, PP 59, 71 • Ute Christina Herzfeld, Atlas of Antarctica: Topographic Maps from Geostatistical Analysis of Satellite Radar Altimeter Data, P 201 • Sykes, H.J., Murray, T., Luckman, A., The grounding zone of the Evans Ice Stream, Antarctica, investigated using SAR interferometry and modelling, Annals Glaciol., 50(52), 35-40, 2009, DOI (Published version): 10.3189/172756409789624292 זרם הקרח אוונס באתר הסקר הגאולוגי של ארצות הברית זרם הקרח אוונס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
קרחון אוונס (ארץ גרהאם)

קרחון אוונס (באנגלית: Evans Glacier) הוא קרחון בחוף המזרחי של ארץ גרהאם, שבאנטארקטיקה. אורכו של הקרחון 28 קילומטרים; רוחבו 7 קילומטרים. השיפוע של הקרחון עדין. הקרחון מנקז את המורדות הדרום-מזרחיים של טראבניק באטרס (שלוחת טראבניק), וזורם לכיוון מזרח בין מצוק ראגייט ורמת פוייברן. הקרחון נשפך אל מפרצון וון. אזור הקרחון צולם על ידי סר יוברט וילקינס, בטיסתו מעל האזור ב-20 בדצמבר 1928. וילקניס חשב כי מדובר במפרצון מכוסה קרח. הקרחון מופה על ידי סקר שטחי חסות איי פוקלנד בשנת 1947. הקרחון מופה בשנית על ידי סקר שטחי חסות איי פוקלנד, בספטמבר 1955, ורק לאחר מיפוי זה התברר כי מדובר בקרחון יובלי. הקרחון נקרא על שמו של אי. אס. אוונס (E.S. Evans), מדטרויט שבארצות הברית (באותה עת סברו כי מדובר במפרצון - וניתן לו השם "מפרצון אוונס" - "Evans Inlet"). לאחר המיפוי הנוסף שונה השם ל"קרחון אוונס". • Defense Mapping Agency 1992, Sailing Directions (planning Guide) and (enroute) for Antarctica, P 276 • Wolfgang Rack, Dynamic Behavior and Disintegration of the Northern Larsen Ice Shelf, Antarctic Peninsula, Innsbruck, October 2000 • Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Larsen Ice Shelf Area, Antarctica: 1940–2005, U.S. Geological Survey Geologic Investigations Series Map I–2600–B, 1 map sheet, 28-p. text. • Etienne Berthier, Ted A. Scambos, Christopher A. Shuman, Mass loss of Larsen B tributary glaciers (Antarctic Peninsula) unabated since 2002, GEOPHYSICAL RESEARCH LETTERS, VOL. 39, L13501, doi:10.1029/2012GL051755, 2012 קרחון אוונס באתר הסקר הגאולוגי של ארצות הברית קרחון אוונס באתר הגאזט האנטארקטי המשווה SCAR של ממשלת אוסטרליה קרחון אוונס באתר marineregions מידע גאוגרפי והיסטורי מידע היסטורי על מיפוי הקרחון
אלאן (כדורגלן)

אלאן מרקס לוריירו (בפורטוגזית: Allan Marques Loureiro; נולד ב-8 בינואר 1991) הוא כדורגלן ברזילאי המשחק בעמדת הקשר המרכזי באל-ווחדה ובנבחרת ברזיל. אלאן התחיל את הקריירה שלה במדוריירה ובגיל 17 הצטרף לואסקו דה גאמה. בעונת 2009 עלה לקבוצה הבוגרת, עמה רשם עלייה לליגת העל הברזילאית בתום העונה. בתחילת עונת 2010 נפצע והחמיץ את תחילת העונה. ביוני 2012, אלאן חתם באודינזה מהסרייה א' תמורת 7 מיליון דולר. את הופעת הבכורה שלו ערך נגד יובנטוס, בה בישל שער. ב-21 ביולי 2015 חתם אלאן בנאפולי. הוא ערך את הופעת הבכורה הראשונה שלו בסרייה א' במשחק הליגה נגד סמפדוריה. ב-17 בספטמבר, אלאן ערך את הופעת הבכורה שלו בזירה האירופית כאשר עלה מהספסל בדקה ה-62 בניצחון 0–5 נגד קלאב ברוז'. ב-5 בספטמבר 2020 חתם אלאן באברטון מהפרמייר ליג, תמורת 25 מיליון שטרלינג. ב-14 בספטמבר ערך את הופעתו הבכורה בניצחון 1-0 על טוטנהאם הוטספר. ב-25 בספטמבר 2022 חתם אלאן לשנתיים באל-ווחדה מאיחוד האמירויות. בצעירותו, אלאן שיחק בנבחרת הנוער של ברזיל, עמה השתתף בגביע העולם בכדורגל עד גיל 20 – 2011. אף על פי שהיה יכול לייצג גם את פורטוגל ואיטליה, בחר להמשיך לייצג את ברזיל גם בבוגרים. ב-26 באוקטובר 2018, זומן לראשונה לסגל הנבחרת הבוגרת. ב-16 בנובמבר ערך את הופעת הבכורה שלו בנבחרת. אלאן נכלל בסגל הנבחרת לקראת קופה אמריקה 2019. ואסקו דה גאמה ליגת המשנה הברזילאית: 2009 קופה דו ברזיל: 2011 נאפולי הגביע האיטלקי: 2019/2020 נבחרת ברזיל גביע העולם בכדורגל עד גיל 20: 2011 קופה אמריקה: 2019 מדיה וקבצים בנושא אלאן בוויקישיתוף אלאן, ברשת החברתית אינסטגרם אלאן, באתר Transfermarkt אלאן, באתר Soccerway אלאן, באתר BDFutbol אלאן, באתר WorldFootball.net אלאן, באתר National Football Teams אלאן, באתר FootballDatabase.eu
חפצי-בה

חֶפְצִי-בָהּ היא דמות מקראית, אשת חזקיהו מלך יהודה ואם בנו מנשה מלך יהודה. שמה מופיע פעם אחת בספר מלכים ב', פרק כ"א, פסוק א'. שמה נעדר בסיפור המקביל על מלכות מנשה בנה בספר דברי הימים ב', פרק ל"ג. חז"ל סברו כי הנביא ישעיהו נתן לחזקיהו את בתו וממנה נולדו מנשה ורבשקה: "נתן לו ישעיהו את בתו ויצא ממנו מנשה ורבשקה. יום אחד הרכיבם חזקיהו על כתפיו והביאם לבית המדרש. אמר אחד מהם: ראשו של אבא טוב לצלות עליו דגים קטנים, אמר השני: ראשו של אבא טוב להקריב עליו לעבודה זרה. חזקיהו חבטם בקרקע (השליכם ארצה), מנשה נשאר חי ורבשקה מת". יש שסברו כי הנביא ישעיהו רמז לשמה בנבואת הגאולה, שתבוא לשתיים מאמהות מלכי יהודה עזובה וחפצי-בה: לֹא-יֵאָמֵר לָךְ עוֹד עֲזוּבָה, וּלְאַרְצֵךְ לֹא-יֵאָמֵר עוֹד שְׁמָמָה--כִּי לָךְ יִקָּרֵא חֶפְצִי-בָהּ, וּלְאַרְצֵךְ בְּעוּלָה. אחרים טוענים כי השם המופיע בפסוק ניתן לעיר ירושלים על ידי ישעיהו בתגובה לייאוש אשר אחז בעם לאחר החורבן והתחושה שה' אינו רוצה בעירו ירושלים עוד. בתגובה עונה הנביא כי שמה החדש של ירושלים הוא חפצי-בה כלומר ה' חפץ בעירו. בספרו קדמוניות היהודים מציין יוסף בן מתתיהו כי מוצאה של חפציבה מהעיר ירושלים. חפצי-בה, ב"אנציקלופדיה יהודית" באתר "דעת" תלמוד בבלי, מסכת ברכות, דף י', עמוד א'; הטקסט אינו מופיע בדפוס וילנה, אך נשמר בכתב יד מינכן לתלמוד ובעין יעקב (ראו למשל באתר ספריא) יהודה אדרי, נשים בתנ"ך ובאספקלריית חז"ל, קריית גת, דני ספרים, 2009, עמ' 119 יאיר הופמן, עולם התנ"ך: ישעיהו, תל אביב, דוידזון עתי, 1994, עמ' 269 יוסף בן מתתיהו, קדמוניות היהודים, ירושלים, מוסד ביאליק, 2002, עמ' 346
נלסון בוניאה

נלסון וילפרדו בוניאה סאנצ'ס (בספרדית: Nelson Wilfredo Bonilla Sánchez; נולד ב-11 בספטמבר 1990) הוא כדורגלן סלוודורי המשחק בעמדת החלוץ בטרנגנו. בוניאה התחיל את הקריירה שלו בקבוצת הנוער של נג'אפה המקומית, ובשנת 2011 הצטרף אליאנסה לימה מליגת העל הפרואנית לאחר פירוק הקבוצה. ב-13 באוגוסט 2011, בוניאה הבקיע את שער הבכורה שלו בקבוצה במשחק הלידה נגד אתלטיקו מארטה. במדי לימה, כבש 20 שערים ב-77 משחקים. ביולי 2014 בוניאה חתם בויטורול קונסטנצה מליגת העל הרומנית. ב-31 באוגוסט 2015 בוניאה חתם על לשנתיים בקבוצת זירה מליגת העל האזרית. ב-16 ביוני 2016 בוניאה חתם בנסיונל מדיירה מליגת העל הפורטוגזית. בתחילת שנת 2017 בוניאה חתם בגאזישהיר גזיאנטפ מליגת העל הטורקית. בקיץ 2017 חתם בוניאה באוליביירנסה. בשנת 2018, בוניאה חתם בסוקות'אי מליגת העל התאילנדית. ב-22 בנובמבר 2018 חתם בבנגקוק יונייטד. ב-15 באוגוסט 2020, בוניאה חתם בפורט. ב-23 במאי 2012, בוניאה ערך את הופעת הבכורה שלו בנבחרת אל סלוודור, בתיקו 2-2 נגד ניו זילנד. 4 ימים לאחר הבקיע את שער הבכורה שלו בנבחרת בניצחון 0–2 נגד מולדובה. נלסון בוניאה, ברשת החברתית אינסטגרם נלסון בוניאה, באתר Transfermarkt נלסון בוניאה, באתר Soccerway נלסון בוניאה, באתר WorldFootball.net נלסון בוניאה, באתר National Football Teams נלסון בוניאה, באתר FootballDatabase.eu